Environmental issues in Libya

Environmental issues for Libya dey include desertification den some small freshwater resources wey be natural.

 Environmental issues 

 Water supply 
Yearly rainfall dey like for only between 200 den 600 millimetres insyd de most arable places for Libya city. De Great Man-made River Project, na dem do am so say e fi bring water from fossil animals wey dey down de Sahara, e get no long work secof de finite nature of de fossil reserves dey. Major environmental concern for Libya be de spoiling of underground water wey dey cam from de overuse insyd agricultural developments, wey cause salinity den sea-water penetration for de things wey dey live for de coastals aquifers. The Great Man-Made River Project, wey dey under development so dat e fi transport water from big aquifers wey dey live for water under de Sahara Desert to coastal cities, be de world ein most extensive water supply project.

 Wastewater treatment 
Insyd Libya, dem dey manage municipal wastewater treatment by de general company for water den wastewater insyd Libya, wich dey fall within de competence of de Housing and Utilities Government Ministry. Der be approximately 200 sewage treatment plants across de nation, buh few plants dey function. In fact, de 36 larger plants dey insyd de major cities; however, nine of dem per be operational, wey de rest of dem be under repair."Wastewater Treatment Plants in Libya: Challenges and Future Prospects". International Journal of Environmental Planning and Management.

De largest operating wastewater treatment plants dey situate insyd Sirte, Tripoli, den Misurata, plus design capacity of 21,000, 110,000, den 24,000 m3/day, respectively. Moreover, majority of de wastewater facilities wey remain be small den medium-sized plants plus design capacity of approximately 370 to 6700 m3/day. Der for, dem actually treat 145,800 m3/day anaa 11 percent of de wastewater, wey dem release de odas wey remain into de ocean den artificial lagoons although dem be untreated. In fact, nonoperational wastewater treatment plants insyd Tripoli dey lead to spill of over 1,275, 000 cubic meters of unprocessed water into de ocean every day.

 Pollution den desertification 
Anoda significant environmental problem insyd Libya be water pollution. De combined impact of sewage, oil byproducts, den industrial waste dey threaten Libya ein coast den de Mediterranean Sea generally. Libya get 0.8 cu km of renewable water resources plus 87% dem use insyd farming activity den 4% for industrial purposes. About 68% per of de people dey live insyd rural areas get pure drinking water. Libya ein cities produce about 0.6 million tons of solid waste per year. Dem combat de desertification of fertile areas wey dey exist by de planting of trees as windbreaks.

 Endangered species 
As of 2001, na 11 of Libya ein mammal species den 2 of ein bird species be endangered. Na about 41 of ein plant species sanso be endangered. Endangered species insyd Libya dey include de Mediterranean monk seal, de leopard, den de slender-horned gazelle. De Bubal hartebeest den Sahara oryx be extinct.

 References 

Category:Libya
Category:Environment of Libya
Category:Environmental issues by country